अमरकविविरचित एकाक्षरी-कोशः
(१)
विश्वाभिधानकोशानि प्रविलोक्य प्रभाष्यते । 

अमरेण कवीन्द्रेणैकाक्षरनाममालिका ॥१॥
(२)

अः कृष्णः आः स्वयंभूरिः काम ई श्रीरुरीश्वरः । 

ऊ रक्षणः ऋ ऋ ज्ञेयौ देवदानवमातरौ ॥२॥

(३)
लर्देवसूर्ल्रूर्वाराही भवेदेर्विष्णुरैः शिवः । 

ओर्वेधा औरनंतः स्यादं ब्रह्म परम्अः शिवः ॥ 

(४)
को ब्रह्मात्मप्रकाशार्के कः स्याद्वायुयमाग्निषु। 

कं शीर्षे सुसुखे कुस्तु भूमौ शब्दे च किं पुनः ॥ 

(५)
स्यात्क्षेपनिन्दयोः प्रश्ने वितर्के च खमिन्द्रिये । 

स्वर्ग्गे व्योम्नि मुखे शून्ये सुखे संविदि खो रवौ ॥ 

(६)
गस्तु गातरि गंधर्व्वे ज्ञायते गीतौ गो विनायके । 

स्वर्गे दिशि पशौ वज्रे भूमाविन्दौ जले गिरि ॥ 

(७)
घस्तु सुघटीशे घा किंकिष्या च घुर्ध्वनौ । 

ङं मञ्जने ङो वृषभेजिने चः चन्द्रचोरयोः ॥ 

(८)
चःसूर्ये कच्छपे छं तु निर्मले जस्तु जेतरि । 

विजये तेजसि वाचि पिशाच्यां जिः जवेऽपि च॥ 

(९)
झो नष्टे रवे वायौ ञो गायने घर्घरध्वनौ। 

टं पृथिव्यां करटे च ठो ध्वनौ ठो महेश्वरे ।। 

(१०)

शून्ये बृहध्वनौ चंद्रमंङले डं शिवे ध्वनौ । 

ढो भये निर्गुणे शब्दे ढक्कायां णस्तु निश्चये ॥ 

(११
ज्ञाने तस्तस्करे क्रोडपुंच्छयोस्ता पुनर्दया। 

थो भीत्राणे महीध्रे दं पत्न्यां दा दातुदानयोः ॥ 

(१२)
बन्धे च धा गुह्ये केशे धातरि धीर्मतौ । 

धूर्भारकंपचिंतासु नौ नरे बन्धुबुद्धयोः ॥ 

(१३)
निस्तु नेतरि नुः स्तुत्यां नौः सूर्ये पस्तु पातरि । 

पावने जलयाने च फो झंझाजलफेनयोः ॥ 

(१४)
भाः कांतौ भूर्भुवः स्थाने भीर्भये मः शिवे विधौ । 

चंद्रे शिरसि मा माने श्रीमात्रौवारणेऽव्ययम् ॥ 

(१५)
मुः पुंसि बंधने यस्तु मातरिश्वनि यं यशः । 

यास्तु यातरि खट्वांगे याने लक्ष्म्यां च रो धृतौ ॥ 

(१६) 
तीव्रे वैश्वानरे कामे राः स्वर्णे जलदे ध्वनौ । 

री भ्रमे रूर्भये सूर्ये लक्षण इंद्रे चलनेपि च ॥ 

(१७) 
लं तैले लीः पुनः श्लेषे ली भये वो महेश्वरे । 

वः पश्चिमदिशास्वामी व इवार्थे स्मरेऽप्ययम् ॥ 

(१८)
शं शुभे शा तु शोभायाँ शी शयने शु निशाकरे । 

शः श्लिष्टे पुनर्गर्भे विमोक्षे शः परोक्षके ।। 

(१९)
सा लक्ष्म्यां हो निपाते च हुस्ते दारुणि शूलिनि । 

शं क्षेत्ररक्षसीत्युक्ता माला प्राक्सूरिसम्मता ॥ 

इति एकाक्षरीनाममाला समाप्ता

स्तोत्राणि